# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0012/2018-19

Datum: 18. 04. 2019

## Z A P I S N I K

4. redne seje Občinskega sveta Občine Prevalje, ki je bila dne 18. aprila 2019, ob 17.00 uri, v sejni sobi Občine Prevalje, Trg 2a, Prevalje.

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika občinskega sveta Občine Prevalje (Uradno glasilo slovenskih občin, št. 1/16 in 48/16) sklical in vodil župan dr. Matija TASIČ z naslednjim predlaganim dnevnim redom:

1. Ugotovitev sklepčnosti.

2. Potrditev dnevnega reda 4. redne seje.

3. Pregled in potrditev zapisnika 3. redne seje in 1. dopisne seje.

4. Odlok o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini Prevalje – skrajšan postopek.

5. Predlog Odloka o spremembah in dopolnitvah Odloka o ustanovitvi javnega zavoda Koroški pokrajinski muzej – I. obravnava.

6. Zaključni račun proračuna Občine Prevalje za leto 2018.

7. Premoženjska bilanca Občine Prevalje na dan 31.12.2018.

8. Elaborat o oblikovanju cene izvajanja storitev obveznih občinskih gospodarskih javnih služb.

9. Soglasje k Programu dela in finančnem načrtu Zdravstvenega doma Ravne na Koroškem za leto 2019.

10. Predlogi Komisije za mandatna vprašanja, volitve in imenovanja:

 a. Prenehanje člana Upravnega odbora LAS.

 b. Imenovanje nadomestnega člana Upravnega odbora LAS.

 c. Imenovanje predstavnika Občine Prevalje v Skupščini KOCEROD d.o.o.

 d. Imenovanje predstavnika Občine Prevalje v Svet zavoda Zdravstveni dom Ravne na Koroškem.

 e. Nagrada in Priznanja Občine Prevalje za leto 2018 – zaupno gradivo.

11. Premoženjskopravne zadeve:

 a. Predlog Sklepa o določitvi najemnin v Občini Prevalje za leto 2019.

 b. Predlog Sklepa o določitvi vrednosti točke za izračun občinskih taks za leto 2019.

 c. Ukinitev javnega dobra na parc. št. 363/2 k.o. Zagrad.

 d. Ukinitev javnega dobra na parc. št. 252/3 in 252/4 k.o. Dobja vas.

 e. Ukinitev javnega dobra na parc. št. 503/16 in 503/18 k.o. Prevalje.

12. Pobude in vprašanja.

13. Razno.

Seje so se udeležili člani občinskega sveta:

1. Bernard PAČNIK,
2. Andrej STERMEC,
3. Rafael ŠKUFCA,
4. mag. Martina RIBIČ,
5. Marija ŠUŠEL,
6. Ivan BACKOVIĆ,
7. Štefan PERŠAK,
8. David KAVTIČNIK,
9. Boštjan GORENŠEK,
10. Stašo LODRANT,
11. Matej PEČNIK,
12. Tatjana LADINEK,
13. Aleksandra Saša HORVAT,
14. Bogdan PUPAVAC,
15. Aleksander RISTIČ,
16. Maks PUČELJ,
17. Zdravko FAJMUT.

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Veronika ŠART, občinska uprava,
4. Franc BREZNIK, občinska uprava,
5. mag. Tadej PUNGARTNIK, direktor Koroškega pokrajinskega muzeja, k točki 5,
6. Sanja GODEC, urbanistka, k točki 4,
7. Marjetica TASIČ BUKOVEC, direktorica JKP LOG d.o.o., k točki 8,
8. mag. Stanislav PUŠNIK, direktor ZD Ravne na Koroškem k točki 9,
9. Venceslav KEREC, predsednik KS Holmec.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Na seji je bilo prisotnih 17 občinskih svetnikov.

V času glasovanja je bilo v dvorani 17 svetnikov.

S 17 glasovi za, 0 proti, je bil sprejet

**SKLEP:**

**Občinski svet Občine Prevalje ugotovi, da je 4. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 4. REDNE SEJE**

Župan poda točko v razpravo.

Župan pojasni, da iz dnevnega reda umika točko 11a, 11c, 11d, in 11e, ker matični odbor predmetnih točk ni obravnaval na svoji seji. Bodo pa predmetne točke uvrščene na naslednjo redno sejo občinskega sveta. Občinski svetniki se s predlogom strinjajo.

Razprave ni bilo.

V času glasovanja je bilo v dvorani 16 svetnikov.

S 16 glasovi za, 0 proti, je bil sprejet

**SKLEP:**

**1. Ugotovitev sklepčnosti.**

**2. Potrditev dnevnega reda 4. redne seje.**

**3. Pregled in potrditev zapisnika 3. redne seje in 1. dopisne seje.**

**4. Odlok o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini Prevalje – skrajšan postopek.**

**5. Predlog Odloka o spremembah in dopolnitvah Odloka o ustanovitvi javnega zavoda Koroški pokrajinski muzej – I. obravnava.**

**6. Zaključni račun proračuna Občine Prevalje za leto 2018.**

**7. Premoženjska bilanca Občine Prevalje na dan 31.12.2018.**

**8. Elaborat o oblikovanju cene izvajanja storitev obveznih občinskih gospodarskih javnih služb.**

**9. Soglasje k Programu dela in finančnem načrtu Zdravstvenega doma Ravne na Koroškem za leto 2019.**

**10. Predlogi Komisije za mandatna vprašanja, volitve in imenovanja:**

 **a. Prenehanje člana Upravnega odbora LAS.**

 **b. Imenovanje nadomestnega člana Upravnega odbora LAS.**

 **c. Imenovanje predstavnika Občine Prevalje v Skupščini KOCEROD d.o.o.**

 **d. Imenovanje predstavnika Občine Prevalje v Svet zavoda Zdravstveni dom Ravne na Koroškem.**

 **e. Nagrada in Priznanja Občine Prevalje za leto 2018 – zaupno gradivo.**

**11. Premoženjskopravne zadeve:**

 **a. Predlog Sklepa o določitvi vrednosti točke za izračun občinskih taks za leto 2019.**

**12. Pobude in vprašanja.**

**13. Razno.**

***K tč. 3***

 **Pregled in potrditev zapisnika 3. redne seje** **IN 1. DOPISNE SEJE**

Župan poda točko v razpravo.

Pripomb na zapisnik ni bilo.

V času glasovanja je bilo v dvorani 16 svetnikov.

S 16 glasovi za, 0 proti, sta bila sprejeta

**SKLEP 4/1:**

**Občinski svet Občine Prevalje sprejme Zapisnik 3. redne seje Občinskega sveta Občine Prevalje.**

**SKLEP 4/2:**

**Občinski svet Občine Prevalje sprejme Zapisnik 1. dopisne seje Občinskega sveta Občine Prevalje.**

Ob 17.05 uri se seji pridruži občinski svetnik Maks Pučelj.

***K tč. 4***

 **Odlok o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini Prevalje – skrajšan postopek**

Uvodno obrazložitev poda Sanja Godec, ki pove, da predmet odloka predstavljata dve točki, in sicer taksa za obravnavanje pobud za spremembo namenske rabe prostora ter plačilo nadomestila stroškov lokacijske preveritve. Podlaga za obe dajatvi je nov Zakon o urejanju prostora, ki je bil sprejet v novembru 2017. Taksa za spremembo namenske rabe je namenjena pobudnikom, ki bodo dali ali pa so že dali pobudo za spremembo namenske rabe, čemur seveda sledi potem tudi sprememba občinskega prostorskega načrta. Lokacijska preveritev pa predstavlja povsem nov instrument, ki ga uvaja predmetni zakon. Le – ta omogoča omejene individualne manjše spremembe občinskega prostorskega načrta na skrajšan način, in sicer pod točno določenimi zakonskimi omejitvami in pogoji. Znotraj tega instrumenta so predvideni trije glavni postopki, in sicer prilagajanje območja stavbnih zemljišč, odstopanje od prostorskih izvedbenih pogojev ter začasna raba prostora. Prav tako pa bo možna legalizacija objektov, ki so bili zgrajeni na kmetijskem zemljišču, pred uveljavitvijo tega zakona po pogojih določenih v zakonu.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil z Odlokom o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini Prevalje v skrajšanem postopku in ga predlaga Občinskemu svetu v obravnavo in sprejem v skrajšanem postopku.

Predsednik Odbora za proračun in finance, Stašo Lodrant, pove, da Odbor za proračun in finance predlaga, da občinski svet v skladu s 1. odstavkom 83. člena Poslovnika Občinskega sveta Občine Prevalje opravi sprejem odloka v dveh obravnavah, zaradi potrebe po širši razpravi o vsebini odloka. Doda, da se je Odbor za proračun in finance Občine Prevalje seznanil z Odlokom o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini Prevalje ter ga sprejel v prvi obravnavi s pripombo, da se preverijo možnosti o določitvi različnih višin taks oz. stroškov za lokacijske preveritve glede na vrsto objekta (gospodarski, stanovanjski, počitniški objekt ipd.).

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini Prevalje in ugotovila, da je pripravljen v skladu z vsemi pravnimi akti, ter ga občinskemu svetu daje v obravnavo in sprejem. Hkrati pa Komisija za statut in pravna vprašanja predlaga, da občinski svet v skladu s 1. odstavkom 83. člena Poslovnika Občinskega sveta Občine Prevalje opravi sprejem odloka v dveh obravnavah, zaradi potrebe po širši razpravi o vsebini odloka.

Župan poda točko v razpravo.

V razpravi so sodelovali občinski svetniki, Bernard Pačnik, Zdravko Fajmut, Bogdan Pupavac, Ivan Backović, Andrej Stermec, Stašo Lodrant, Matej Pečnik in Aleksander Ristič.

V času glasovanja je bilo v dvorani 17 svetnikov, glasovalo je 15 svetnikov.

S 15 glasovi za in 0 proti, je bil sprejet

**SKLEP 4/3:**

**Občinski svet Občine Prevalje sprejme Odlok o določitvi takse za obravnavanje pobud za spremembo namenske rabe prostora in nadomestila stroškov lokacijske preveritve v Občini Prevalje v prvi obravnavi.**

***K tč. 5***

**Predlog Odloka o spremembah in dopolnitvah Odloka o ustanovitvi javnega zavoda Koroški pokrajinski muzej – I. obravnava**

Uvodno obrazložitev poda direktor Koroškega pokrajinskega muzeja mag. Tadej Pungartnik, ki pove, da je Mestna Občina Slovenj Gradec na občine soustanoviteljice Koroškega pokrajinskega muzeja naslovila predlog za spremembo in dopolnitev Odloka o ustanovitvi Koroškega pokrajinskega muzeja. Spremembe odloka so potrebne zaradi odločitve Občine Mislinja, da ponovno prevzame svoje soustanoviteljske pravice in obveznosti v zvezi z delovanjem javnega zavoda Koroškega pokrajinskega muzeja. Glede ponovnega prevzema soustanoviteljskih pravic je Občinski svet Občine sprejel sklep, predhodno pa je o tem odločal tudi Svet ustanoviteljev, kateri je s prevzemom tudi soglašal. Občina Mislinja, bo tako s skladu s predlaganimi spremembami prevzela svoj delež financiranja, in sicer od leta 2019 dalje. Doda, da večjih sprememb v odloku ne bo, spreminjajo se samo 1. 2. in 17. člen ter prehodne določbe. Finančnih posledic za ostale občine ni, saj bo Občina Mislinja prevzela svoje obveznosti, ki so bile prej prenesene na Mestno Občino Slovenj Gradec. Ker večjih sprememb ni in se samo besedilo več ne bo spreminjalo, meni, da bi bilo smiselno sprejeti spremembe odloka v skrajšanem postopku.

Predsednica Odbora za družbene dejavnosti, Aleksandra Saša Horvat, pove, da je Odbor za družbene dejavnosti obravnaval predlog Odloka o spremembah in dopolnitvah Odloka o ustanovitvi javnega zavoda Koroški pokrajinski muzej, ga sprejel in ga predlaga Občinskemu svetu Občine Prevalje v sprejem.

Hkrati pa odbor za družbene dejavnosti predlaga, da občinski svet v skladu s 6. odstavkom 83. člena Poslovnika Občinskega sveta Občine Prevalje prvo in drugo obravnavo predloga odloka združi in na isti seji opravi obe obravnavi, ker na predlog odloka v prvi obravnavi ni bilo pripomb in bi besedilo predloga odloka v drugi obravnavi bilo enako besedilu predloga odloka v prvi obravnavi.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala Predlog Odloka o spremembah in dopolnitvah Odloka o ustanovitvi javnega zavoda Koroški pokrajinski muzej – I. obravnava v prvi obravnavi in ugotovila, da je pripravljen v skladu z vsemi pravnimi akti, ter ga občinskemu svetu daje v obravnavo in sprejem

Hkrati pa Komisija za statut in pravna vprašanja predlaga, da Občinski svet v skladu z 6. odstavkom 83. člena Poslovnika Občinskega sveta prvo in drugo obravnavo predloga odloka združi in na isti seji opravi obe obravnavni, ker na predlog odloka v prvi obravnavi ni bilo bistvenih vsebinskih pripomb in bi besedilo predloga odloka v drugi obravnavi bilo enako besedilu predloga odloka v prvi obravnavi.

Župan poda v razpravo točko v prvi obravnavi.

V razpravi je sodeloval občinski svetnik Bernard Pačnik.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 4/4:**

**Občinski svet Občine Prevalje sprejme Odlok o spremembah in dopolnitvah Odloka o ustanovitvi javnega zavoda Koroški pokrajinski muzej v prvi obravnavi.**

Župan poda v razpravo točko v drugi obravnavi.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 4/5:**

**Občinski svet Občine Prevalje sprejme Odlok o spremembah in dopolnitvah Odloka o ustanovitvi javnega zavoda Koroški pokrajinski muzej.**

**Odlok se objavi v Uradnem glasilu slovenskih občin.**

***K tč. 6***

**Zaključni račun proračuna Občine Prevalje za leto 2018**

Uvodno obrazložitev poda Veronika Šart, ki pove, da je občinska uprava v skladu z vsemi zakonskimi podlagami pripravila Zaključni račun proračuna Občine Prevalje za leto 2018. Pove, da se zaključni račun v skladu s področnimi predpisi sprejme kot akt in kot tak je tudi pripravljen. Strokovne službe občine Prevalje so do 28.02.2019 pripravile bilance za leto 2018 in jih oddale na Ajpes za Občino Prevalje in Enotni zakladniški račun za Občino Prevalje. Do 31.03.2019 so bile pripravljene obrazložitve Zaključnega računa za leto 2018 in oddane na Ministrstvo za finance. Do 15. 04. 2019 je bil skrajni rok, da gradivo za zaključni račun 2018 prejmejo svetniki, katerim je bilo le – to posredovano v omenjenem roku. Gradivo obsega splošni in posebni del, realizacijo načrta razvojnih programov, obrazložitev zaključnega računa proračuna, obrazce Ajpes za Občino Prevalje in Enotni zakladniški račun za Občino Prevalje, sklepe o prerazporeditvi sredstev, inventurni elaborat, namenske prihodke, izjavo o oceni notranjega nadzora javnih financ občine ter poročilo o porabi sredstev rezerve. Celotna realizacija prihodkov je bila 7.339.654 EUR, kar predstavlja 96 % realizacijo veljavnega proračuna, odhodki so bili realizirani v višini 7.004.304 EUR, kar predstavlja 88,7 % realizacijo veljavnega proračuna. Razlika med prihodki in odhodki je presežek v višini 335.349 EUR, ki se zmanjša za 129.852 EUR v bilanci C. Račun financiranja še zmanjša z odplačili dolga v letu 2018 v višini 241.447 EUR in poveča za najeti kredit pri Ministrstvu za gospodarski razvoj in tehnologijo v višini 111.595 EUR. Skupno znaša rezultat vseh treh bilanc 580.862 EUR, ki se je prenesel v proračun za leto 2019. V letu 2018 smo imeli dva rebalansa proračuna, in sicer v mesecu juniju in v oktobru, posledično smo se z realizacijo približali planu. Največji odstotek prihodkov predstavljajo davčni prihodki, sledijo jim transferni prihodki, med katerimi največji delež predstavljajo prejeta sredstva iz državnega proračuna za investicije. V okviru Ministrstva za okolje in prostor je občina za sanacijo plazov prejela okoli 1.000.000,00 EUR. Za projekt Ureditev cestnih povezav Brinjeva gora, pa je občina s strani Ministrstva za gospodarski razvoj in tehnologijo, prejela 111.595,00 EUR. V letu 2018 se je zaključila tudi poravnava s podjetjem Komunaprojekt, v višini 56.000,00 EUR. Prav tako pa je podjetje Petrol d.d. poravnalo obveznosti iz leta 2016, 2017 in 2018 in podpisalo nadaljnje sodelovanje za koncesijo za plin. Na koncu še doda, da so bila vsem društvom in javnim zavodom v skladu s pogodbami in zahtevki nakazana sredstva.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s Zaključnim računom proračuna Občine Prevalje ter ga podaja Občinskemu svetu Občine Prevalje v obravnavo.

Hkrati pa je odbor sprejel še en sklep, in sicer pooblašča predstavnika Občine Prevalje v Skupščini javnega podjetja Kocerod d.o.o., da zahteva na skupščini poplačilo terjatev, izkazanih na občinah ustanoviteljicah, iz naslova zadržanih sredstev najemnin za sklad premične opreme pri podjetju Kocerod d.o.o., od leta 2015 dalje ter da v tej zadevi z ostalimi občinami ustanoviteljicami uskladi pravne akte v skladu z zakonom.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala Zaključni račun proračuna Občine Prevalje za leto 2018 in ugotovila, da je pripravljen v skladu z vsemi pravnimi akti, ter ga občinskemu svetu daje v obravnavo in sprejem. Hkrati pa doda, da je tudi komisija razpravljala o problematiki javnega podjetja Kocerod d.o.o. in se s pobudo Odbora za proračun in finance v celoti strinja.

Župan poda točko v razpravo.

V razpravi je sodeloval občinski svetnik, Zdravko Fajmut.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 4/6:**

**Občinski svet Občine Prevalje sprejme Zaključni račun Proračuna Občine Prevalje za leto 2018.**

***K tč. 7***

**Premoženjska bilanca Občine Prevalje na dan 31.12.2018**

Uvodno obrazložitev poda Veronika Šart, ki pove, da je Občina Prevalje zavezanec za pripravo bilance na dan 31.12.2018.

Premoženjska bilanca Občine Prevalje je sestavljena iz premoženjske bilance proračuna Občine Prevalje, premoženjske bilance Enotnega zakladniškega računa za Občino Prevalje, premoženjske bilance Osnovne šole Franja Goloba Prevalje, ki vključuje tudi enoto vrtca ter delne premoženjske bilance Zdravstvenega doma Ravne na Koroškem. Vrednost aktive prestavljajo seštevki sedanje vrednosti nepremičnin, sedanje vrednosti opreme in drugih opredmetenih osnovnih sredstev, dolgoročne finančne naložbe, dolgoročna dana posojila in depoziti, dolgoročne terjatve iz poslovanja, denarna sredstva, kratkoročne terjatve in druge terjatve. Vrednost pasive pa predstavljajo seštevki splošnega sklada, dolgoročnih prejetih posojil, kratkoročnih obveznosti in drugih obveznosti. Vrednost aktive v letu 2018 je ostala na podobni višini kot v letu 2017.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s Premoženjsko bilanco Občine Prevalje na dan 31.12.2018 ter jo podaja Občinskemu svetu Občine Prevalje v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 4/7:**

**Občinski svet Občine Prevalje potrjuje premoženjsko bilanco Občine Prevalje na dan 31.12.2018.**

***K tč. 8***

 **Elaborat o oblikovanju cene izvajanja storitev obveznih občinskih gospodarskih javnih služb**

Uvodno obrazložitev poda direktorica JKP LOG d.o.o., Marjetica Tasič Bukovec, ki pove, da je potrebno v skladu z Uredbo o metodologiji za oblikovanje cen storitev obveznih občinskih gospodarskih javnih služb varstva okolja, pripraviti elaborat o oblikovanju cene za področje odpadnih voda in področje oskrbe s pitno vodo. Cena je razdeljena na fiksni in variabilni del. Prvi predstavlja vrednost amortizacije, ter najemnine, ki jo občina zaračuna upravljalcu, odvisen pa je od velikosti ter števila priključkov na javni vodovod. Variabilni del pa predstavlja stroške na m3 odpadne oziroma pitne vode, ki so odvisni tudi od stroškov dela, monitoringa ipd.. V skladu s predmetno uredbo je potrebno pripraviti obračunsko in predračunsko ceno za leto 2019. Poudari, da bi bilo potrebno pri variabilnem delu nekoliko zvišati ceno, vendar pa tega zaradi pozitivnega poslovanja javnega podjetja ni bilo potrebno storiti. Cena fiksnega dela, pa se je nekoliko povišala zaradi vlaganja v infrastrukturo, in sicer za 10% za oskrbo s pitno vodo, kar znaša 0,21 EUR, pri odvajanju odpadnih voda pa se je cena povišala za 15%, kar znaša 0,52 EUR. V elaboratu je zajeto tudi čiščenje odpadnih voda, s čistilno napravo Leše in tokrat prvič tudi za čistilno napravo Malinek. Fiksni del cene, ki bi se moral zaračunati je precej visok, višji kot v preteklem letu, ker je obdobje v katerem je bilo možnost pridobiti subvencije že poteklo. Po preverbi zakonodaje se je ugotovilo, da je glede na izkoriščenost možno prvotno ceno tudi znižati. V primeru čistilne naprave Leše s kapaciteto 75 populacijskih enot je priključenih 35 oseb, kar predstavlja 57% zasedenost. Cena ostaja približno enaka kot v prejšnjem letu. Čistilna enota Malinek pa omogoča priključitev 150 populacijskih enot, vendar pa je zasedenost precej manjša, saj je priključenih le 54 oseb, kar predstavlja 36% zasedenost, zato je cena v tem primeru nekoliko višja, vendar pa pri tej čistilni napravi občina predvideva 50% subvencioniranje s strani države.

Župan dodatno pojasni, da bodo posledično cene na položnicah višje za 1,15 EUR do 1,50 EUR, odvisno od števila članov v posameznem gospodinjstvu.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja seznanil z Elaboratom o oblikovanju cene izvajanja storitev obveznih občinskih gospodarskih javnih služb ter se z njim strinja in ga predlaga Občinskemu svetu v obravnavo in sprejem

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil z Elaboratom o oblikovanju cen izvajanja storitev obveznih občinskih gospodarskih javnih služb ter ga podaja Občinskemu svetu Občine Prevalje v obravnavo in sprejem.

Predsednica Odbora za gospodarske dejavnosti mag. Martina Ribič, pove, da je Odbor za gospodarske dejavnosti obravnaval Elaborat o oblikovanju cene izvajanja storitev obveznih občinskih gospodarskih javnih služb varstva okolja za leto 2019 – oskrba s pitno vodo, odvajanje komunalne in padavinske odpadne vode, čiščenje komunalne in padavinske odpadne vode, storitve povezane z MKČN, marec 2019, ki ga je izdelalo JKP Log d.o.o. in ga predlaga Občinskemu svetu v obravnavo in sprejem.

Župan poda točko v razpravo.

V razpravi sta sodelovala občinska svetnika, Zdravko Fajmut in Bernard Pačnik.

V času glasovanja je bilo v dvorani 17 svetnikov

S 16 glasovi za in 1 proti, je bil sprejet

**SKLEP 4/8:**

**Občinski svet občine Prevalje potrjuje Elaborat o oblikovanju cene izvajanja storitev obveznih občinskih gospodarskih javnih služb varstva okolja za leto 2019 – oskrba s pitno vodo, odvajanje komunalne in padavinske odpadne vode, čiščenje komunalne in padavinske odpadne vode, storitve povezane z MKČN, marec 2019, ki ga je izdelalo JKP Log d.o.o.**

Župan doda, da je občina 05.04.2019 prejela sklep o sofinanciranju za gradnjo čistilne naprave in kolektorskega sistema s strani Ministrstva za okolje in prostor, s katerim se zagotavlja sofinanciranje v višini koli 3.800.000,00 EUR, kar predstavlja 70% upravičenih stroškov. Ravno danes, 18.04.2019, je občina podpisala pogodbo z izvajalcem kolektorskega sistema, podjetjem HIS inženiring, ki je pet let podaljševalo garancijo. Po prvomajskih praznik je predvidena uvedba v delo, v roku enega tedna od podpisa pa mora biti dana tudi garancija za opravljeno delo. Hkrati je bila na isti dan podpisana tudi pogodba o nadzoru. V sklepu ministrstva so zajeti vsi upravičeni stroški od 01.01.2014 do konca leta 2022. Pričakuje se, da bo kolektorski sistem izgrajen prej kot je določen terminski plan. Na koncu še doda, da je na javnem razpisu tudi že čistilna naprava, in sicer po postopku s pogajanji. Računa se, da bo izvajalec za izgradnjo čistilne naprave izbran v prvi polovici maja 2019.

***K tč. 9***

**Soglasje k Programu dela in finančnem načrtu Zdravstvenega doma Ravne na Koroškem za leto 2019**

Uvodno obrazložitev poda direktor ZD Ravne na Koroškem, mag. Stanislav Pušnik, ki pove, da je letošnji program dela podoben kot preteklo leto, bistvenih sprememb v samem programu ni. Kar zadeva finančni del, je predvideno uravnoteženo poslovanje. Poudari, da ne manjka problemov, ki so trenutno aktualni. Zdravnice in zdravniki ZD Ravne na Koroškem trenutno delajo normalno in se ne odločajo za ukinitev soglasij, za običajno ter prekomerno delo. V kolikor ne bo bistvenih sprememb bo predlagan program dela in finančni načrt realiziran kakor je zastavljen,

Predsednica Odbora za družbene dejavnosti Aleksandra Saša Horvat, pove, da je Odbor za družbene dejavnosti obravnaval Program dela in finančni načrt Zdravstvenega doma Ravne na Koroškem za leto 2019 in predlaga Občinskemu svetu Občine Prevalje, da poda soglasje k programu dela in finančnemu načrtu Zdravstvenega doma Ravne na Koroškem za leto 2019.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s Soglasjem k Programu dela in finančnem načrtu Zdravstvenega doma Ravne na Koroškem za leto 2019 ter ga podaja Občinskemu svetu Občine Prevalje v obravnavo in sprejem.

Župan poda točko v razpravo.

V razpravi so sodelovali občinski svetniki, Bernard Pačnik, Zdravko Fajmut, Bogdan Pupavac, Aleksander Ristič in Aleksandra Saša Horvat.

Ob 18.05 uri sejo zapusti občinski svetnik Bernard Pačnik.

V času glasovanja je bilo v dvorani 16 svetnikov

S 16 glasovi za in 0 proti, je bil sprejet

**SKLEP 4/9:**

**Občinski svet Občine Prevalje daje soglasje k programu dela in finančnemu načrtu Zdravstvenega doma Ravne na Koroškem za leto 2019.**

***K tč. 10***

 **Predlogi Komisije za mandatna vprašanja, volitve in imenovanja:**

**a. Prenehanje člana Upravnega odbora LAS**

Uvodno obrazložitev poda predsednik Komisije za mandatna vprašanja, volitve in imenovanja, Rafael Škufca, ki pove, da Komisija predlaga, da občinski svet sprejme ugotovitveni Sklep o prenehanju članstva v Upravnem odboru LAS Andreju Stermecu.

Župan poda točko v razpravo.

Razprave ni bilo.

V času glasovanja je bilo v dvorani 16 svetnikov

S 16 glasovi za in 0 proti, je bil sprejet

**SKLEP 4/10:**

**Občinski svet Občine Prevalje sprejme ugotovitveni sklep, da Andreju Stermecu, roj. 07.01.1973, stanujočemu Stare sledi 8, Prevalje, preneha članstvo v Upravnem odboru LAS z dnem 18.04.2019.**

**b. Imenovanje nadomestnega člana Upravnega odbora LAS**

Uvodno obrazložitev poda predsednik Komisije za mandatna vprašanja, volitve in imenovanja, Rafael Škufca, ki pove, da Komisija predlaga, da občinski svet s sprejme sklep o imenovanju Mateja Pečnika za nadomestnega člana Upravnega odbora LAS.

Župan poda točko v razpravo.

Razprave ni bilo.

V času glasovanja je bilo v dvorani 16 svetnikov

S 16 glasovi za in 0 proti, je bil sprejet

**SKLEP 4/11:**

**Občinski svet Občine Prevalje imenuje kot nadomestnega člana Upravnega odbora LAS Mateja Pečnika, roj. 16.04.1976, Spodnji kraj 35, Prevalje.**

**Član je imenovan od dneva imenovanja dne 19.04.2019 do izteka mandatne dobe ostalim članom Upravnega odbora LAS.**

**c. Imenovanje predstavnika Občine Prevalje v Skupščini KOCEROD d.o.o.**

Uvodno obrazložitev poda predsednik Komisije za mandatna vprašanja, volitve in imenovanja, Rafael Škufca, ki pove, da Komisija predlaga, da občinski svet s sprejme sklep o imenovanju Zdravka Fajmuta za predstavnika Občine Prevalje v Skupščini KOCERD d.o.o..

Župan poda točko v razpravo.

V razpravi je sodeloval občinski svetnik, Rafael Škufca.

V času glasovanja je bilo v dvorani 16 svetnikov

S 16 glasovi za in 0 proti, je bil sprejet

**SKLEP 4/12:**

**Občinski svet Občine Prevalje imenuje kot člana Skupščine KOCEROD d.o.o. Zdravka FAJMUTA, roj. 14.02.1955, stanujočega Breznica 30, Prevalje.**

**Član je imenovan od dneva imenovanja dne 18.04.2019 za mandatno dobo štirih let.**

**d. Imenovanje predstavnika Občine Prevalje v Svet zavoda Zdravstveni dom Ravne na Koroškem**

Uvodno obrazložitev poda predsednik Komisije za mandatna vprašanja, volitve in imenovanja, Rafael Škufca, ki pove, da Komisija predlaga, da občinski svet s sprejme sklep o imenovanju Aleksandra Rističa za predstavnika Občine Prevalje v Svet zavoda Zdravstveni dom Ravne na Koroškem.

Župan poda točko v razpravo.

Razprave ni bilo.

V času glasovanja je bilo v dvorani 16 svetnikov

S 16 glasovi za in 0 proti, je bil sprejet

**SKLEP 4/13:**

**Občinski svet Občine Prevalje imenuje kot člana Sveta zavoda Zdravstveni dom Ravne na Koroškem Aleksandra Rističa, roj. 09.12.1964, stanujočega Prisoje 49, Prevalje.**

**Član je imenovan od dneva imenovanja na svetu zavoda za mandatno dobo štirih let.**

**e. Nagrada in Priznanja Občine Prevalje za leto 2018 – zaupno gradivo**

Uvodno obrazložitev poda predsednik Komisije za mandatna vprašanja, volitve in imenovanja, Rafael Škufca, ki pove, da Komisija predlaga glasovanje o Nagradi in Priznanjih Občine Prevalje za leto 2018 skupaj, v paketu in ne za vsak sklep posebej. Podrobnejše obrazložitve in razlogi za podelitev nagrade in priznanj posameznikom bodo podane na slavnostni prireditvi ob podelitvi le – teh.

Župan poda predlog v razpravo.

Razprave ni bilo.

V času glasovanja je bilo v dvorani 16 svetnikov, glasovalo je 14 svetnikov

S 16 glasovi za in 0 proti, je bil sprejet proceduralni sklep, da se opravi glasovanje v paketu.

Župan poda točko v razpravo.

V razpravi sta sodelovala občinska svetnika, Andrej Stermec in Rafael Škufca.

V času glasovanja je bilo v dvorani 16 svetnikov, glasovalo je 15 svetnikov

S 15 glasovi za in 0 proti, je bil sprejet

**SKLEP 4/14:**

**1. Občinski svet Občine Prevalje je odločil, da podeli NAGRADO OBČINE PREVALJE za leto 2018 PLANINSKEMU DRUŠTVU PREVALJE, Trg 54, 2391 Prevalje, matična številka: 5152593000.**

**2. Občinski svet Občine Prevalje je odločil, da podeli Priznanje Občine Prevalje ČASTNI OBČAN OBČINE PREVALJE MARGARETI JUKIĆ, roj. 17.06.1943, stanujoči Pod gonjami 57, Prevalje.**

**3. Občinski svet Občine Prevalje je odločil, da podeli PRIZNANJE OBČINE PREVALJE za leto 2018 MAKSU PUČLJU, roj. 01.01.1955, stanujočemu Lokovica 2, Prevalje.**

**4. Občinski svet Občine Prevalje je odločil, da podeli PRIZNANJE OBČINE PREVALJE za leto 2018 ŠTEFANU KEBRU, roj. 29.11.1947, stanujočemu Trg 3d, Prevalje.**

**5. Občinski svet Občine Prevalje je odločil, da podeli PRIZNANJE OBČINE PREVALJE za leto 2018 MATJAŽU PERŠAKU, roj. 24.08.1972, stanujočemu Šentanel 27, Prevalje.**

**6. Občinski svet Občine Prevalje je odločil, da podeli Priznanje Občine Prevalje ZLATO SUŠNIKOVO PRIZNANJE ZA PODROČJE KULTURE ZA LETO 2018 KOROŠKEMU AKADEMSKEMU PEVSKEMU ZBORU MOHORJAN, Na Fari 44, Prevalje.**

**7. Občinski svet Občine Prevalje je odločil, da podeli Priznanje Občine Prevalje SREBRNO SUŠNIKOVO PRIZNANJE ZA PODROČJE KULTURE ZA LETO 2018 MEŠANEMU PEVSKEMU ZBORU DRUŠTVA UPOKOJENCEV PREVALJE, Trg 42a, Prevalje.**

**8. Občinski svet Občine Prevalje je odločil, da podeli Priznanje Občine Prevalje BRONASTO SUŠNIKOVO PRIZNANJE ZA PODROČJE KULTURE ZA LETO 2018 MEŠANEMU PEVSKEMU ZBORU KULTURNEGA DRUŠTVA LEŠE, Leše 58, Prevalje.**

**9. Občinski svet Občine Prevalje je odločil, da podeli Priznanje Občine Prevalje SREBRNO PRIZNANJE OBČINE PREVALJE ZA ŠPORT ZA LETO 2018 DANILU RIBIČU, roj. 01.12.1970, stanujočemu Spodnji kraj 38, Prevalje.**

**10. Občinski svet Občine Prevalje je odločil, da podeli Priznanje Občine Prevalje BRONASTO PRIZNANJE OBČINE PREVALJE ZA ŠPORT ZA LETO 2018 MARTINU POTOČNIKU, 06.09.1982, stanujočemu Zagrad 20, Prevalje.**

***K tč. 11***

 **Premoženjskopravne zadeve:**

**a. Predlog Sklepa o določitvi vrednosti točke za izračun občinskih taks za leto 2019**

Uvodno obrazložitev poda Emilija Ivančič, ki pove, da se predlaga povišanje vrednosti točke za izračun občinskih taks za leto 2019 na 0,075 EUR, zaradi uskladitve z indeksom cen življenjskih potrebščin.

Predsednik Odbora za komunalne zadeve in varstvo okolja, Andrej Stermec, pove, da je Odbor za komunalne zadeve in varstvo okolja obravnaval predlog Sklepa o določitvi vrednosti točke za izračun občinskih taks v Občini Prevalje za leto 2019 v višini 0,075 EUR ter ga podaja v obravnavo in sprejem Občinskemu svetu Občine Prevalje.

Predsednik Odbora za proračun in finance, Stašo Lodrant, pove, da je Odbor za proračun in finance Občine Prevalje obravnaval predlog Sklepa o določitvi vrednosti točke za izračun občinskih taks v Občini Prevalje za leto 2019 v višini 0,075 EUR ter ga podaja v obravnavo in sprejem Občinskemu svetu Občine Prevalje.

Predsednica Odbora za gospodarske dejavnosti mag. Martina Ribič, pove, da se je Odbor za gospodarske dejavnosti seznanil s predlogom Sklepa o določitvi vrednosti točke za izračun občinskih taks v Občini Prevalje za leto 2019 in ga predlaga Občinskemu svetu Občine Prevalje v obravnavo in sprejem.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Sklepa o določitvi vrednosti točke za izračun občinskih taks za leto 2019 in ugotovila, da je pripravljen v skladu z vsemi pravnimi akti, ter ga občinskemu svetu daje v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov

S 17 glasovi za in 0 proti, je bil sprejet

**SKLEP 4/15:**

**Občinski svet Občine Prevalje sprejme Sklep o določitvi vrednosti točke za izračun občinskih taks v Občini Prevalje za leto 2019 v višini 0,075 EUR.**

***K tč. 12***

**POBUDE IN VPRAŠANJA:**

Občinski svetnik Maks Pučelj je podal dve vprašanji in dve pobudi:

VPRAŠANJE: 1.) Zanima ga, kdaj se bo izvedla preplastitev državne ceste od Poljane do Holmca, saj je polna lukenj in udrtin, ki predstavljajo splošno nevarnost za udeležence v cestnem prometu.

Župan pojasni, da je bil s strani ministrstva obljubljen začetek sanacije ceste v začetku spomladi 2019. Imeli naj bi težave pri izbiri izvajalca saj se je prijavil samo eden, s katerim so že opravili pogajanja. Roka začetka izvedbe del ministrstvo kljub pozivom občine ni posredovalo, je pa začetek del predviden v kratkem, kar nakazuje tudi uvedba v delo, ki naj bi bila izvedena kmalu.

VPRAŠANJE: 2.) Zanima ga, kdaj se lahko pričakuje sanacija odvodnjavanja pri kmetiji na Belšaku.

Tajnik Občine Prevalje, Danilo Vute, pojasni, da so pristojne službe seznanjene z omenjeno problematiko. Ker pa situacija ni enostavna ter zahteva celovit pristop, bodo pristojne službe skupaj s projektantom opravile ogled na terenu in v najkrajšem možnem času poskušale najti primerno rešitev.

POBUDA: 3.) Prenese pobudo članov KS Holmec, ki želijo, da občinska uprava po prejemu zapiskov njihovih sej ter pobud in vprašanj, dosledno podaja odgovore na zastavljena vprašanja.

POBUDA: 4.) Izpostavi problematiko pri stanovanjskem bloku na naslovu Trg 64, in sicer ob vsakem dežju voda spira zemljo v bližnji kanalizacijski jašek, zato poziva pristojne službe naj predmetni jašek odprejo in očistijo.

Občinski svetnik Aleksander Ristič je eno vprašanje in dve pobudi:

VPRAŠANJE: 1.) Na lokalni cesti proti Zmesu je opaziti polno razpok in ugreznin, zato ga zanima ali ima občina možnost uveljavljati kakšno garancijo, glede na to, da je rekonstrukcija ceste bila izvedena šele pred kratkim.

Župan pojasni, da si bodo pristojne službe ogledale situacijo in poskušale najti rešitev.

POBUDA: 2.) Glede na to, da je zaradi pomanjkanja prostora že sedaj praktično nemogoče zagotoviti dva parkirna prostora za eno bivalno enoto, se bo ob gradnji večstanovanjskih objektov v občini, ki se bo pričela v tem letu zadeva samo še poslabšala, saj naj bi imeli ti stanovanjski objekti parkirna mesta v podzemnih garažah. Zato predlaga, da se razmisli o neki olajšavi v obliki komunalne takse za tiste stanovalce, ki jim ni mogoče zagotoviti parkirnega mesta.

POBUDA: 3.) Ker je stanovanjska stiska v občini zelo pereč problem, predlaga, da občina razmisli od odkupu stanovanj na Trgu 29, saj je kar nekaj stanovanj praznih in bi jih lahko nato oddali prosilcem kot neprofitna.

Občinski svetnik Bogdan Pupavac je podal eno pobudo:

POBUDA: 1.) Zopet se naveže na pobudo, ki jo je podal že večkrat, in sicer vztraja pri namestitvi košarkarskih košev s katerimi bi otrokom omogočili normalno igranje košarke. Glede na to, da so cene košev, ki se montirajo previsoke, predlaga, da se kupijo samostoječi, nastavljivi košarkarski koši, ki so cenovno ugodnejši.

Občinska svetnica Aleksandra Saša Horvat je podala tri pobude in eno vprašanje:

POBUDA: 1.) Pridružuje se vprašanju občinskega svetnika Maksa Pučlja glede preplastitve ceste od Poljane do Holmca in želi, da občina pozove pristojne službe države, da čim prej pristopijo k preplastitvi, v vmesnem času pa naj vsaj zakrpajo največje luknje, tako da bo cesta normalno prevozna.

POBUDA: 2.) Poudarja da Odlok o javne redu in miru Občine Prevalje jasno določa pravice in obveznosti lastnikov psov v občini, ki pa se jih slednji ne držijo saj iztrebkov vedno ne čistijo za seboj. Na pešpoti od Poljane do Holmca je veliko sprehajalcev psov, ki pa iztrebkov, če tudi jih že poberejo, nimajo kam odvreči, saj košev za pasje iztrebke ni. Zato poziva pristojne službe, da čimprej pristopijo k postavitvi teh košev na omenjeni pešpoti.

POBUDA: 3.) Naveže se na vprašanje občinskega svetnika Maksa Pučlja glede problematike odvodnjavanja pri kmetiji na Belšaku. Pove, da si je tudi sama ogledala situacijo na terenu in želi, da bi se v vmesnem času, ko se bo iskala celovita rešitev, vsaj nekako začasno omejilo razlivanje vode in povzročanje škode.

VPRAŠANJE: 4.) V imenu krajanov Holmca, se zahvaljuje pristojnim službam, ki so sanirale jašek in del odseka na makadamski cesti od gostišča Pik proti nekdanji lovski koči. So pa krajani nekoliko razočarani, ker cesta ni bila sanirana v celoti, zato jih zanima kdaj se lahko pričakuje sanacija makadamske ceste v celoti.

Občinski svetnik David Kavtičnik je podal eno vprašanje:

VPRAŠANJE: 1.) Zanima ga ali je občinska uprava že našla rešitev oziroma rešila problematiko prevoza šolskih otrok na Lešah.

Tajnik občine Prevalje, Danilo Vute, pojasni, da je Svet za preventivo in vzgojo v cestnem prometu v novi sestavi zopet obravnaval omenjeno problematiko in bo na svoji seji, kamor bodo povabljeni tudi predstavniki krajevne skupnosti, predstavil predlagane rešitve.

Občinski svetnik Štefan Peršak je podal dve pobudi:

POBUDA: 1.) Poudari, da bi bilo smiselno po koncu zime čimprej pristopiti k sanaciji makadamskih cest, ki so utrpele posledice zaradi zime, preden se zaradi odjuge in razmočenosti še bolj uničijo. V tej zvezi izpostavi dva cestna odseka. Makadamsko cesto proti Jamnici, kjer sta pred leti že bila sanirana dva propusta, vendar pa voda na tem odseku že izpira cesto, ki postaja nevarna za cestni promet, zato upa, da se bo našla rešitev za čimprejšnjo sanacijo ter odsek ceste od Breznice porti Žiku, ki po informacijah prebivalcev naj v lanskem letu ne bi bila niti gredirana, zato želi, da bi se to uredilo v letošnjem letu.

POBUDA: 2.) Podaja pobudo, da bi se igrišče za odbojko na mivki čimprej saniralo, obnovilo ali vsaj navozilo mivko, saj jo vsako deževje vedno znova izpira.

Župan pojasni, da je občina že prejela ponudbo za generalno sanacijo igrišča za odbojko na mivki in bo v kratkem pristopila k sanaciji.

Občinski svetnik Ivan Backović je podal eno pobudo:

POBUDA: 1.) Podaja pobudo, da se občina v prihodnje pridruži tudi državnim in evropskim akcijam čiščenja odpadkov v naravi, saj je v naravi vedno več odpadkov.

Občinski svetnik Andrej Stermec je podal dve pobudi in eno pohvalo:

POBUDA: 1.) Naveže se na predhodnika, ki sta izpostavila problematiko ceste od Poljane proti Holmcu in poudarja, da je cesta v tako slabem stanju, da potrebuje takojšnje ukrepanje in rešitev.

POBUDA: 2.) Podaja pobudo, da bi bilo smiselno razmisliti o predhodni rešitvi problematike glede postavitve protihrupnih ograj, ki bi jih lahko zahtevali stanovalci Spodnjega kraja ob cesti skozi Prevalje, ki se bo sanirala v kratkem.

POHVALA: 3.) V imenu prebivalcev Kota pri Prevaljah in Zagrada izreka zahvalo izvajalcu, ki izvaja sanacijo ceste zaradi plazu na cesti Zagrad, ki zelo korektno opravlja svoje delo.

Občinska svetnica Marija Šušel je podala dve pobudi:

POBUDA: 1.) V imenu prebivalcev Nicine, podaja pobudo, za ohranitev pešpoti od Nicine do pokopališča Barbara.

POBUDA: 2.) Zopet poudarja, da naj se na treh najbolj kritičnih območjih kjer je prehod za pešce, zagotovi dodatna namestitev LED osvetljave.

Občinski svetnik Rafael Škufca je podal eno pobudo:

POBUDA: 1.) Pred kratkim je na lastne oči videl vzorec vode iz Leš, ki je v času deževja zelo slaba. Zato želi, da občina čimprej najde rešitev za zagotovitev čiste pitne vode na Lešah.

Župan pojasni, da je projekt zagotovitve čiste vode v fazi priprav. Rešitve so podane, vendar je problem pri pridobivanju služnostnih pravic lastnikov zemljišč na tistem območju. V trenutku, ko bodo pridobljene vse potrebne služnosti bo občina pristopila k prijavi na razpis za evropska sredstva s katerimi bo lahko izvedla projekt.

Občinska svetnica mag. Martina Ribič je podala eno vprašanje in eno zahvalo:

VPRAŠANJE: 1.) Zanima jo, kdaj lahko stanovalci Spodnjega kraja pričakujejo obljubljene meritve hrupa na rekonstruirani državni cesti.

ZAHVALA: 2.) V imenu OŠ Franja Goloba se zahvaljuje občini, da je zagotovila izvedbo športnega dneva s smučanjem na Peci in izvedbo brezplačnih športnih aktivnosti v času zimskih počitnic za njihove osnovnošolce.

Občinski svetnik Zdravko Fajmut je podal dve pobudi:

POBUDA: 1.) Želi, da občina razmisli, da bi se v program vzdrževanja gozdnih cest vključilo tudi redno čiščenje propustov, saj bi se s tem preventivno lahko preprečilo veliko škode in morebitno novo katastrofo, kot je bila ob poplavljanju lansko leto.

POBUDA: 2.) Predlaga, da se dokončno celostno pristopi k nadzoru nad čiščenjem vodotokov v gozdovih, ki s seboj ob večjih nalivih v dolino prinašajo vejevje in ves les, ki se v njih kopiči. Lastniki in upravljalci gozdov so dolžni zato poskrbeti, zato poziva, da naj inšpekcijske službe odidejo na teren in ukrepajo.

Občinska svetnica Tatjana Ladinek je podala eno pobudo:

POBUDA: 1.) Izpostavi, da so jo prebivalci Prevalj opozorili, da je javni WC na mestni tržnici čez dan zaklenjen, zato želi, da je le – ta v prihodnje ves čas odklenjen in dostopen občanom. Prav tako pa poudari, da bi bilo smiselno ob širitvi trgovskega centra Špar razmisliti o postaviti dodatnega javnega WC – ja na tistem območju.

Občinski svetnik Stašo Lodrant je podal eno pobudo:

POBUDA: 1.) Vztraja pri zahtevi glede postavitve prometnega ogledala pri odcepu za TRO, kljub temu, da so strokovne službe ocenile, da postavitev ogledala ni potrebna, pa je varnost vseeno na prvem mestu in strošek postavitve definitivno ni tako visok, da se to ne bi dalo izvesti.

***K tč. 13***

**razno**

Občinski svetnik Maks Pučelj imenu KS Holmec in vseh društev, ki delujejo pod njenim okriljem, vabi vse na kresovanje na Poljani ter preostali sklop prireditev, ki se bo zvrstil na Poljani v mesecu maju 2019.

Občinski svetnik Štefan Peršak se zahvali občini ter JKP Log d.o.o, za pomoč pri izvedbi čistilne akcije z odvozom smeti in ostalo podporo pri izvedbi čistilne akcije.

Župan za konec še doda, da je ravno danes bila asfaltirana cesta na cesti proti Barbari, prav tako zgornje parkirišče. Predvideva se, da bo v naslednjem tednu na zgornjem parkirišču izvedeno še fino asfaltiranje, nato pa še pločniki. Sledilo bo navažanje materiala v grapo, kjer bo izvedeno makadamsko parkirišče. Zaključuje se tudi sanacija Flisovega potoka, cesta na Zagrad pa bo predvidoma asfaltirana konec meseca maja 2019.

Seja je bila zaključena ob 19.15 uri.

Zapisal: Župan

Franc BREZNIK dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep 4/1 k tč. 3 – Izvršen na seji, zapisnik je odložen v zbirko listin in posredovan v objavo na spletu.

Sklep 4/2 k tč. 3 – Izvršen na seji, zapisnik je odložen v zbirko listin in posredovan v objavo na spletu

Sklep 4/3 k tč. 4 – Izvršen na seji.

Sklep 4/4 k tč. 5 – Izvršen na seji.

Sklep 4/5 k tč. 5 – Izvršen na seji. Odlok se objavi v Uradnem glasilu slovenskih občin.

Sklep 4/6 k tč. 6 – Izvršen na seji. Zaključni račun proračuna se objavi v Uradnem glasilu slovenskih občin.

Sklep 4/7 k tč. 7 – Izvršen na seji.

Sklep 4/8 k tč. 8 – Izvršen na seji.

Sklep 4/9 k tč. 9 – Izvršen na seji.

Sklep 4/10 k tč. 10 – Izvršen na seji.

Sklep 4/11 k tč. 10 – Izvršen na seji.

Sklep 4/12 k tč. 10 – Izvršen na seji.

Sklep 4/13 k tč. 10 – Izvršen na seji.

Sklep 4/14 k tč. 10 – Izvršen na seji.

Sklep 4/15 k tč. 11 – Izvršen na seji. Sklep se objavi v Uradnem glasilu slovenskih občin.